82 रन से जीते, टेबल में टॉप पर फिनिश किया; अब सुपर सिक्स में जाएंगे
ICC वनडे वर्ल्ड कप 2023 के क्वालिफायर में मंगलवार को जिम्बाब्वे के बुलावायो में खेले गए मुकाबले में श्रीलंका ने स्कॉटलैंड को 82 रन से हराया। टॉस हारने के बाद पहले बल्लेबाजी करते हुए श्रीलंका 49.3 पर 245 रन बना कर ऑलआउट हो गई। जवाबICC ODI World Cup Qualifiers 2023 SL vs SCO Srilanka won against Scotland
ICC वनडे वर्ल्ड कप 2023 के क्वालिफायर में मंगलवार को जिम्बाब्वे के बुलावायो में खेले गए मुकाबले में श्रीलंका ने स्कॉटलैंड को 82 रन से हराया। टॉस हारने के बाद पहले बल्लेबाजी करते हुए श्रीलंका 49.3 पर 245 रन बना कर ऑलआउट हो गई। जवाब में स्कॉटलैंड 29 ओवर में 163 रन बना कर ऑलआउट हो गई।
इस जीत के साथ ही क्वालिफायर राउंड में ग्रुप B की भी फाइनल स्टैंडिंग पक्की हो गई। ग्रुप B से श्रीलंका, स्कॉटलैंड और ओमान सुपर सिक्स में जाएंगे। वहीं ग्रुप A से जिम्बाब्वे, वेस्टइंडीज और नीदरलैंड खेलेंगे।
जानिए कैसे होगा सुपर 6 में होगा फैसला …. 
ग्रुप A में जिम्बाब्वे के पास 8, वेस्टइंडीज के पास 4 और नीदरलैंड के 6 पॉइंट्स है। ग्रुप B में श्रीलंका 8 पॉइंट्स के साथ टॉप पर है। हर ग्रुप में 5 टीम है। इसमें से दोनों ग्रुप की टॉप 3 टीम के बीच सुपर 6 टेबल के मुकाबले होंगे। इसमें सब एक दूसरे के खिलाफ मैच खेलेंगे और फाइनल टेबल के टॉप 2 टीम क्वालिफाई होंगी।
लेकिन, इसमें ग्रुप टेबल के पॉइंट्स के साथ टीम सुपर 6 में जाएगी। यानी अगर स्कॉटलैंड सुपर 6 में जाएगी तो उसके ओमान और श्रीलंका के खिलाफ खेले मैच के पॉइंट काउंट होंगे।
मैच रिपोर्ट .....
निसांका और असलंका के अर्धशतक 
स्कॉटलैंड ने टॉस जीत का रपहले बॉलिंग करने का फैसला किया। श्रीलंका ने पहले बल्लेबाजी की। पथुम निसांका और दिमुथ करुणारत्ने ने ओपनिंग की। करुणारत्ने 7 रन बना कर बोल्ड हो गए। इसके बाद कुसल मेंडिस भी 1 रन पर इवांस का शिकार बने। सदीरा समविक्रमा ने निसांका के साथ 55 पार्टनरशिप की और 26 रन बना कर आउट हुए। वहीं, निसांका 75 रन बना कर आउट हो गए।
चरिथ असलंका ने 63 रन की पारी खेली और टीम को मजबूती दी। उनके अलावा धनञ्जय डी सिल्वे 23, कप्तान दासुन शनाका 0 और वानिंदु हसारंगा 15, महीश तीक्षणा 16 और कासुन रजिथा 1 रन बना कर आउट हुए। लाहिरु कुमार 5 रन बना कर नॉट आउट रहे। टीम 49.3 ओवर में 245 रन बना सकी।
बॉलिंग में क्रिस ग्रीव्स ने शानदार प्रदर्शन किया उन्होंने 4 विकेट लिए। वहीं मार्क वाट ने 3, क्रिस सोल ने 2 और अलसदेर इवांस को एक सफलता मिली।
100 रन के अंदर स्कॉटलैंड के गिरे 7 विकेट 
लक्ष्य का पीछा करने उतरी स्कॉटलैंड ने शुरूआती ओवर में ही विकेट गवा दिए। क्रिस्टोफर मैक्ब्रिज और मैथ्यू क्रॉस ओपनिंग करने उतरे। क्रॉस 7 रन और मैमुल्लेन 5 रन बना कर पवेलियन लौटे। वहीं, मैक्ब्रिज 29 रन ही बना सके। कप्तान रिची बेर्रिन्ग्टन 10, टॉमस मैकिंटोश और माइकल लिस्क 5 रन बना कर पवेलियन लौटे।
इसके बाद आए क्रिस ग्रीव्स ने शानदार पारी खेली, लेकिन वे एक चोर से अकेले ही रन बनाते रहे। दूसरे छोर से जैक जार्विस 0 और क्रिस सोल 17 रन बना कर आउट हो गए। इतने में ग्रीव्स ने 56 रन बना कर अर्धशतक जड़ दिया। लेकिन, आखिर में अलसदाएर इवांस बिना बॉल खेले रन आउट हो गए और टीम 163 के स्कोर पर सिमट गई।
श्रीलंका की ओर से महीश तीक्षणा ने 3 विकेट लिए। वहीं, वानिंदु हसरंगा को 2 विकेट मिले। दासुन शनाका, कसुन रजिथा और लाहिरु कुमारा को 1-1 सफलता मिली।
आयरलैंड ने UAE को 138 रन से हराया 
क्वालिफायर ग्रुप स्टेज के आखिरी मुकाबले में आयरलैंड ने UAE को 138 रन से हराया। टॉस जीत कर UAE ने पहले फील्डिंग करने का फैसला किया। पहले बल्लेबाजी करते हुए आयरलैंड ने 50 ओवर में 4 विकेट खो कर 349 रन स्कोर किए। पॉल स्टर्लिंग ने 134 बॉल पर 162 रन की पारी खेली। जवाब में UAE 39 ओवर में 211 रन ही बना कर ऑलआउट हो गया। हालांकि, इस मैच का पॉइंट्स टेबल में क्वालिफिकेशन को लेकर कोई असर नहीं पड़ा।